## Anexa nr. 4

**PLAN DE AFACERI**

Denumirea întreprinderii: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Denumirea proiectului de investiţii: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Numele: *\_\_\_\_\_\_ (numele şi prenumele reprezentantului legal al întreprinderii)*

Funcţia: *\_\_\_\_\_\_ (acţionar, asociat, administrator, împuternicit)*

Semnătura autorizată a reprezentantului legal al întreprinderii: *\_\_\_\_\_\_*

Data semnării: *\_\_\_\_\_\_*

**1. DESCRIEREA AFACERII**

**1.1. Prezentarea întreprinderii**

Denumirea întreprinderii: \_\_\_\_\_\_\_\_\_\_\_\_\_\_\_\_\_\_\_\_

Data înregistrării întreprinderii: *\_\_\_\_\_\_\_\_\_\_\_\_\_\_\_*

IDNO: *\_\_\_\_\_\_\_\_\_*

Adresa: *\_\_\_\_\_\_\_*

Telefon: \_\_\_\_\_\_\_\_\_\_\_\_\_\_\_\_\_\_\_\_\_,

E-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Forma juridică: \_\_\_\_

Capitalul social: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lei, deținut de:

- persoane fizice: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_%

- IMM: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_%

- întreprinderi mari: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_%.

Obiectul principal de activitate: \_\_\_\_\_\_\_\_\_ *(denumirea activității principale)*

Cod CAEM: \_\_ *(codul din 4 cifre)*

Obiectul de activitate pentru care se solicită ajutor de stat: \_\_\_\_ *(se completează dacă ajutorul se solicită pentru un obiect secundar de activitate)*

Cod CAEM: \_\_ *(codul din 4 cifre)*

|  |
| --- |
| **Important:** Toate informațiile de la secțiunea 1.1. se preiau din extrasul din Registrul de stat al persoanelor juridice și fizice actualizat cu toate datele valabile la data înregistrării cererii de finanțare şi trebuie să fie identice cu cele din cererea de acordare a ajutorului. |

**1.2. Obiectivele întreprinderii**

Se prezintă obiectivele economice care sintetizează şi cuantifică scopurile avute în vedere pe termen lung şi care se referă la evoluția cifrei de afaceri, a profitului, calitatea produselor şi serviciilor oferite.

**1.3. Prezentarea activității curente**

Se prezintă activitatea pe care întreprinderea o desfășoară în prezent cu indicarea codului/codurilor CAEM, produsele sau serviciile oferite, clienți şi furnizori, evoluția numărului de salariați, etc.

**1.4. Prezentarea activității pentru care se solicită ajutor de stat**

Se prezintă:

* activitatea aferentă codului CAEM pentru care se solicită ajutor de stat, astfel cum a fost precizată în Cererea de acordarea ajutorului;
* necesitatea implementării proiectului de investiții;
* data demarării lucrărilor aferente investiției (estimat)
* data finalizării investiției, fără a depăși 3 ani de la data demarării;
* produsele obținute sau serviciile oferite;
* numărul de locuri de muncă nou-create;
* experiența în domeniu;
* locul de desfășurare a proiectului finanțat prin ajutor de stat.

**2. PREZENTAREA PROIECTULUI DE INVESTIŢII**

**2.1. Încadrarea investiţiei în categoria investiţiei iniţiale**

Se fundamentează varianta de investiției inițială menționată în cererea de acordare a ajutorului.

În cazul înființării unei unități noi întreprinderea trebuie să demonstreze că noul amplasament creat pentru desfăşurarea activităţii pentru care se solicită finanţarea este independent din punct de vedere tehnologic de alte unităţi existente.

|  |
| --- |
| **Important:** Nu este permis transferul activităților existente din alte unități ale întreprinderii, inclusiv transferul de active, personal sau alte resurse. Această restricție are scopul de a asigura că investițiile finanțate prin schema de ajutor de stat conduc la crearea unor capacități complet noi, contribuind astfel la dezvoltarea economică reală, și nu la reorganizări sau relocări interne ale întreprinderii. Nerespectarea acestei prevederi poate duce la declararea proiectului ca neeligibil pentru finanțare. |

În cazul extinderii capacității unei unități existente întreprinderea trebuie să demonstreze că:

* activitatea pentru care se solicită finanțare pentru extinderea capacității este autorizată în locația pentru care se solicită finanţare,
* gradul de utilizare al capacității existente nu poate asigura acoperirea cererii suplimentare de produse/servicii, (atât pentru locaţia unde se realizează investiţia, cât şi pentru alte locaţii ale societăţii în care se realizează produse similare, care se adresează aceleiaşi pieţe geografice)
* există cerere de produse/servicii pe piață care nu poate fi acoperită de oferta firmelor concurente.

În cazul diversificării producției unei unități existente întreprinderea trebuie:

a) să demonstreze că produsele/serviciile aferente proiectului de investiţii nu se realizează în activitatea curentă a societăţii, care poate fi desfăşurată pe acelaşi cod CAEM sau pe un cod CAEM diferit, astfel:

- să prezinte lista produselor/serviciilor pe care le realizează în activitatea curentă,

- să prezinte lista produselor/serviciilor pe care le va realiza prin proiectul de investiţii.

b) să declare valoarea contabilă a activelor reutilizate legate de noua activitate, astfel:

- să identifice fiecare activ care urmează să fie reutilizat cu denumire, număr de inventar din Registrul Mijloacelor Fixe şi valoare contabilă, astfel cum au fost înregistrate în exerciţiul financiar ce precede începerea lucrărilor.

Valoarea activelor noi aferente proiectului de investiții trebuie să depășească cu cel puţin 200% valoarea contabilă a activelor reutilizate.

În cazul schimbării fundamentale în procesul general de producţie, întreprinderea trebuie să declare valoarea amortizării activelor legate de activitatea care trebuie modernizată, calculată în cursul celor trei exerciții financiare precedente. Informaţiile vor fi prezentate în format tabelar.

Costurile eligibile aferente proiectului de investiții trebuie să depășească valoarea amortizării, calculată în cursul celor trei exerciţii financiare precedente, a activelor similare legate de activitatea care trebuie modernizată. Întreprinderea va completa tabelul de mai jos.

|  |  |
| --- | --- |
| **Active existente în cadrul întreprinderii la data depunerii Cererii de finanţare** (lei) | **Active noi eligibile aferente proiectului de investiţii** (lei) |
| Valoare amortizare | Total valoare amortizare | Valoare |
| AN -3 | AN -2 | AN -1 |  |  |
|  |  |  |  |  |

În cazul diversificării activităţii unei unităţi întreprinderea trebuie să realizeze o nouă activitate care să nu fie identică sau similară cu activitatea desfăşurată anterior în unitatea respectivă.

Noua activitate trebuie să fie încadrată într-un alt cod CAEM de patru cifre.

**2.2. Planul de investiţii**

Planul de investiţii trebuie să cuprindă toate activele eligibile și neeligibile necesare desfăşurării activităţii pentru care se solicită finanţarea, valoarea acestora fără TVA, pe categorii de costuri, pe ani şi pe total, conform modelului din Anexa 5 din Ghid.

Se fundamentează necesitatea achiziţionării categoriilor activelor prezentate în planul de investiţii, în raport cu obiectul de activitate și cu obiectivele proiectului de investiţii.

Întreprinderea trebuie să descrie succint principalele construcții şi funcțiunile acestora cât şi categoriile mari de echipamente ce fac obiectul planului de investiții şi principalele etape ale fluxului tehnologic.

**2.3. Demonstrarea viabilității proiectului de investiții şi eficienţei economice a întreprinderii în urma realizării proiectului de investiţii**

**2.3.1 Analiza pieţei relevante în cadrul căreia întreprinderea va desfăşura activitate ca urmare a realizării produselor/prestării serviciilor rezultate ca urmare a implementării proiectului de investiţii**

|  |
| --- |
| **Definiții:** **Piaţa relevantă** cuprinde produsele şi/sau serviciile pe care consumatorul le consideră interschimbabile sau substituibile, datorită caracteristicilor, preţurilor şi utilizării căreia acestea îi sunt destinate, precum şi aria geografică în care acestea sunt comercializate. Piaţa relevantă are două componente: piaţa produsului şi piaţa geografică. **Piaţa relevantă a produsului** cuprinde toate produsele care sunt considerate de cumpărători ca interschimbabile sau substituibile, datorită caracteristicilor, preţului şi utilizării acestora. Aceste produse trebuie să fie suficient de asemănătoare, astfel încât consumatorii sau beneficiarii să le ia în considerare atunci când iau deciziile de cumpărare. Identificarea pieţei relevante a produsului presupune efectuarea unei analize care să stabilească produsele care fac parte din piaţa respectivă, luând în considerare factori determinanţi, cum ar fi substituibilitatea, preţurile, elasticitatea cererii pentru produs în funcţie de preţurile altor produse etc. **Piaţa geografică relevantă** cuprinde zona în care sunt localizaţi operatorii economici implicaţi în livrarea produselor/serviciilor incluse în piaţa produsului, zona în care condiţiile de concurenţă sunt suficient de omogene şi care poate fi diferenţiată în arii geografice vecine datorită, în special, unor condiţii de concurenţă substanţial diferite. Factorii care trebuie luaţi în considerare la definirea pieţei geografice relevante includ tipul şi caracteristicile produselor implicate, existenţa unor bariere la intrare, preferinţele consumatorilor, diferenţele dintre cotele de piaţă ale operatorilor economici în zone geografice învecinate, diferenţele substanţiale dintre preţurile produselor la furnizori, precum şi ponderea cheltuielilor de transport în costurile totale. În funcţie de factorii luaţi în considerare se defineşte aria geografică în care sunt localizaţi producătorii concurenţi. Pentru a fi considerate pe aceeaşi piaţă geografică relevantă, nu este necesar ca produsele/serviciile să fie fabricate în aceeaşi localitate sau în localităţi apropiate. Important este ca toate aceste produse să fie accesibile aceloraşi cumpărători, astfel încât fiecare dintre ele să fie o alternativă economică reală pentru celelalte. Pentru unele produse sau servicii, piaţa geografică relevantă poate fi o parte dintr-o localitate, o localitate, un judeţ, o regiune sau o zonă din România, pentru altele, întreaga ţară sau zone în afara ţării. |

|  |
| --- |
| **Important:** Din analiza pieţei relevante trebuie să rezulte un excedent de cerere care nu poate fi acoperit de oferta firmelor concurente. Prezentarea unor scrisori de intenţie/contracte/precontracte etc. din partea unor potenţiali clienţi nu demonstrează un excedent de cerere care nu poate fi acoperit de oferta firmelor concurente. În cadrul descrierii pieţei relevante întreprinderea trebuie să prezinte şi să justifice cota de piaţă deţinută în prezent, în cazul întreprinderilor în activitate, precum şi cota de piaţă pe care o va deţine ca urmare a implementării proiectului de investiţii. |

**2.3.2 Justificarea necesității realizării investiției**

Solicitantul are obligaţia să prezinte date referitoare la:

a) Capacitatea de producţie

Întreprinderea are obligaţia să prezinte şi să fundamenteze prin calcul, explicând fiecare element component al acestuia:

* capacitatea de producţie existentă şi cea rezultată în urma implementării proiectului de investiţii în cazul întreprinderilor în activitate, precum şi gradul de utilizare al acestora,
* capacitatea de producţie rezultată în urma implementării proiectului de investiţii în cazul întreprinderilor nou înfiinţate, gradul de utilizare al acesteia.

|  |
| --- |
| **Definiții:** **Capacitatea de producţie** reprezintă producţia maximă, de o anumită structură şi calitate pe care o poate realiza o unitate de producţie într-o anumită perioadă de timp, în condiţiile tehnico-organizatorice optime, folosind cât mai deplin mijloacele fixe productive, cel mai potrivit regim de lucru şi de organizare a producţiei şi muncii. |

|  |
| --- |
| **Important:** Capacitatea de producţie nu trebuie confundată cu volumul de producţie planificat sau realizat. |

b) Realizarea cifrei de afaceri

Întreprinderea are obligaţia fundamentării cifrei de afaceri prin prezentarea de informaţii referitoare la:

* tipurile de produse/servicii realizate de întreprindere în prezent, cantitatea, preţul şi valoarea acestora,
* tipurile de produse/servicii ce urmează a fi realizate de întreprindere ca urmare a realizării proiectului de investiţii, cantitatea, preţul şi valoarea acestora.

|  |
| --- |
| **Important:** Toate elementele componente ale cifrei de afaceri (produse, cantitate, preţ, valoare) vor fi fundamentate justificându-se modalitatea în care acestea au fost stabilite şi se vor corela cu informaţiile prezentate la subcapitolul 2.3.3.În vederea susţinerii informaţiilor pentru fundamentarea cifrei de afaceri se vor prezenta documente justificative precum contracte, precontracte, scrisori de intenţie din partea potenţialilor clienţi.Documentele justificative prezentate trebuie să fundamenteze o cifră de afaceri care se va realiza ulterior depunerii cererii. Documentele justificative vor fi însoţite de un tabel centralizator în care se vor regăsi elementele următoare: denumire client, nr. şi dată scrisoare de intenţie/contract/precontract, tip produs, cantitate, preţ unitar şi valoare, preluate din cuprinsul acestora. |

Se va prezenta un tabel sintetic care va cuprinde valoarea cifrei de afaceri pe întreaga activitate pentru perioada ultimilor patru ani de menținere a investiției și media acestora.

|  |  |  |
| --- | --- | --- |
| An menținere | Total (lei) | Media celor patru ani |
| Denumire indicator | An II  | An III  | An IV | An V |  |  |
| Cifra de afaceri societate (lei) |  |  |  |  |  |  |

**2.3.3. Analiza economico – financiară a proiectului de investiții**

Întreprinderea trebuie să demonstreze viabilitatea proiectului de investiţii, astfel:

În cazul **întreprinderilor nou-înfiinţate**, se întocmesc proiecţii financiare pe proiect cu ajutor de stat.

În cazul **întreprinderilor în activitate**, se întocmesc, pe lângă proiecţii financiare aferente proiectului cu ajutor de stat, proiecţii financiare aferente activităţii curente a întreprinderii, precum şi proiecţii financiare aferente activităţii consolidate a întreprinderii (activitate curentă + proiect), cu ajutor de stat.

|  |
| --- |
| **Important:** Întreprinderile în activitate realizează proiecţiile pornind de la Situaţiile financiare aprobate şi depuse conform prevederilor legale, aferente ultimului exerciţiu financiar încheiat. Întreprinderile nou-înfiinţate realizează proiecţiile având în vedere obiectivele stabilite.Se vor prezenta proiecţii ale Contului de profit şi pierdere, Bilanţului şi Fluxului de numerar, pe perioada implementării investiţiei şi pe următorii 5 ani de la finalizarea investiţiei. Este necesară fundamentarea veniturilor şi costurilor respectiv, fiecare element component al proiecţiilor financiare în vederea demonstrării realităţii datelor utilizate. |

**2.3.4 Indicatori cantitativi**

Pentru demonstrarea viabilităţii proiectului de investiţii şi eficienţei economice a întreprinderii, se va realiza calculul și fundamentarea următorilor indicatori:

|  |  |
| --- | --- |
| **Indicatori cantitativi**  | **Limitele indicatorilor**  |
| Rata de solvabilitate generală Rsg = Active totale / Datorii totale  | Rsg > 1,66  |
| Rentabilitatea cifrei de afaceri Rca = 100 x (Profit net / Cifra de afaceri)  | Rca ≥ 2,5%  |
| Rata lichidității curente RLC = ( Active curente / Datorii curente )  | (Rlc ) ≥ 1,00  |
| Indicatorul gradului de îndatorare\* Igi = (Capital împrumutat / Capital angajat) x100  | ( Rig )≤65%  |
| \*) Capital împrumutat = credite peste un an Capital angajat = capital împrumutat + capital propriu  |

|  |
| --- |
| **Important:** Indicatorii cantitativi se vor calcula pe perioada implementării investiţiei şi pe următorii 5 ani de la finalizarea investiţiei pe baza proiecţiilor financiare prezentate la subpunctul 2.3.3. Modul de calcul al acestora se va detalia cu explicarea şi fundamentarea rezultatului obţinut. În cazul întreprinderilor care desfăşoară activitate aceştia se vor calcula pe baza proiecţiilor financiare consolidate (activitate curentă + proiect investiţii cu ajutor de stat). În cazul întreprinderilor nou înfiinţate vor calcula pe baza proiecţiilor financiare aferente proiectului de investiţii cu ajutor de stat. În perioada de implementare a investiției se acceptă neîncadrarea indicatorilor cantitativi în limitele recomandate, în condițiile în care este prezentată o fundamentare în acest sens. |

**2.3.5 Indicatori calitativi**

***a) Asigurarea contribuției proprii necesare derulării investiției***

|  |
| --- |
| **Important:** Beneficiarul ajutorului de stat trebuie să asigure o contribuție financiară egală cu valoarea totală a investiției (costuri eligibile + costuri neeligibile) mai puțin valoarea ajutorului de stat, sub o formă care să nu facă obiectul niciunui alt sprijin public. |

La momentul depunerii cererii de finanțare societatea trebuie să:

* menționeze în Planul de afaceri tipul fiecărei surse de finanțare şi valoarea acesteia, care va fi utilizată în vederea realizării proiectului de investiții şi luată în considerare la întocmirea proiecțiilor situațiilor financiare.
* să prezinte documentele justificative în vederea demonstrării existenței sursei de finanțare certe.

Documente justificative necesare demonstrării existenței sursei de finanțare certe care trebuie prezentate de întreprindere**:**

|  |  |
| --- | --- |
| **Sursa de finanțare** | **Documente prezentate** |
| Majorare de capital subscris și vărsat, în cazul acționarilor persoane fizice sau juridice  | * Hotărâre A.G.A. a beneficiarului de ajutor de stat cu privire la asigurarea surselor de finanțare, cu menționarea obiectului majorării de capital
* Certificat constatator din care să rezulte capitalul social subscris şi vărsat integral.
* Balanța de verificare aferentă lunii anterioare datei de prezentare a sursei de finanțare certe
 |
| Profit reinvestit  | * Hotărâre A.G.A. a beneficiarului de ajutor de stat cu privire la asigurarea surselor de finanțare, prin care se aprobă reinvestirea profitului cu destinație precisă finanțarea proiectului de investiții
* Balanța de verificare aferentă lunii anterioare datei de prezentare a sursei de finanțare certe
* Situații financiare anuale aprobate, corespunzătoare ultimului exercițiu financiar încheiat
 |
| Împrumut din partea acționarilor persoane juridice sau a altor întreprinderi asociate  | * Hotărâre A.G.A. a beneficiarului de ajutor de stat cu privire la asigurarea surselor de finanțare, prin care se aprobă încheierea unui contract de împrumut în favoarea întreprinderii, cu destinație precisă finanțarea proiectului de investiții
* Contract de împrumut de la acționar sau întreprinderi asociate cu destinație precisă finanțarea proiectului de investiții cu precizarea valorii etc.
 |
| Credit bancar  | * Hotărâre A.G.A. a beneficiarului de ajutor de stat cu privire la asigurarea surselor de finanțare, prin care se aprobă încheierea unui contract de credit în favoarea întreprinderii, cu destinație precisă finanțarea proiectului de investiții
* Contract de împrumut sau Scrisoare de confort angajantă.
 |

***b) Experiența în domeniul pentru care solicită finanțare***

În situația în care întreprinderea a desfășurat până în prezent activitatea pentru care solicită finanțare, se va prezenta o descriere a evoluției activității acesteia, în care se vor regăsi informații relevante privind experiența în domeniu.

În situația în care întreprinderea nu a desfășurat până în prezent activitatea pentru care solicită finanțare, acționarii sau managerii întreprinderii care au fost implicați în implementarea unor proiecte similare vor prezenta documente justificative privind experiența în domeniu, ca de exemplu: colaborări/parteneriate din care să rezulte că acţionarii sau managerii întreprinderii au fost implicați în activități care le asigură experienţă în domeniul pentru care se solicită finanţare.

Pentru demonstrarea experienței în domeniu pot fi prezentate și alte documente justificative, ca de exemplu:

* contracte/acorduri încheiate cu persoane fizice sau juridice care desfăşoară sau au desfășurat activităţi similare.
* documente justificative care dovedesc că persoanele fizice sau juridice cu care se încheie contracte/acorduri au experiență în domeniul pentru care se solicită finanțare.

***c) Efectul multiplicator al realizării investiţiei cuantificabil în economie prin antrenarea şi a altor investiţii conexe şi dezvoltarea furnizorilor locali de produse şi servicii din regiune***

Se prezintă şi se cuantifică:

* implicaţiile economice şi sociale ale realizării proiectului de investiţii asupra zonei în care acesta se implementează,
* numărul estimat de locuri de muncă nou-create prin antrenarea şi a altor investiţii conexe şi dezvoltarea furnizorilor locali de produse şi servicii, pe perioada de realizare şi menţinere a investiţiei.
* valoarea estimată în lei a contractelor incheiate cu furnizorii locali ca urmare a implementării proiectului de investiții, pe perioada de realizare şi menţinere a investiţiei.

***d) Situaţia juridică a locaţiei realizării investiţiei, respectiv demonstrarea unui drept real asupra locaţiei pe care urmează să se realizeze investiţia***

La momentul depunerii cererii de finanțare societatea trebuie să:

* menționeze în Planul de afaceri locația în care se va realiza proiectul de investiții precum şi tipul dreptului real asupra locației (proprietate, închiriere, concesiune/cesiune etc.),
* să prezinte documentele justificative în vederea demonstrării unui drept real (proprietate, închiriere, concesiune/cesiune etc.) asupra locației realizării investiției.

În vederea susținerii situației juridice a locației unde urmează a se realiza investiţia întreprinderea prezintă următoarele documente, după caz:

* contract de vânzare – cumpărare / certificat de moștenitor etc.,
* contract de închiriere,
* contract de concesiune/cesiune sau orice alt document cu caracter juridic prin care să se facă dovada existenței și deținerii locației,
* alte documente justificative.

|  |
| --- |
| **Important:** La stabilirea locaţiei realizării investiţiei, se va avea în vedere ca aceasta să fie valabilă cel puţin pe perioada implementării investiţiei şi pe următorii 5 ani de la finalizarea investiţiei. |

Documentele prezentate, în vederea susţinerii unui drept de proprietate asupra locaţiei unde urmează a se realiza investiţia, incluzând Extrasul din Registrul bunurilor imobile, trebuie să dovedească faptul că terenul pe care se realizează investiţia iniţială şi construcţiile în cadrul cărora se realizează investiţia iniţială sunt libere de sarcini.

Documentele cu caracter juridic prin care se face dovada deţinerii locației trebuie să fie valabile pe perioada implementării investiţiei şi 5 ani de la data finalizării acesteia.

**2.4. Efectul stimulativ al ajutorului de stat**

Pentru demonstrarea efectului stimulativ, întreprinderea trebuie să aibă în vedere următoarele:

* transmiterea cererii de acordare a ajutorului înainte de demararea lucrărilor;
* respectarea modelului Cererii de acordare a ajutorului;
* prezentarea scenariului 1 (decizia de investiție) sau a scenariului 2 (decizia privind amplasarea) și justificarea aplicabilității unuia dintre acestea.

**Efectul stimulativ**

|  |  |  |
| --- | --- | --- |
| **Element analizat** | **Cu ajutor de stat**  | **Fără ajutor de stat** |
| **Scenariu aplicabil** |  |  |
| **Valoarea totală a investiției inițiale,** *mii lei* |  |  |
| **Ponderea surselor de finanțare** *(% capital propriu, %credite, % ajutor de stat etc.)* |  |  |
| **Implementare tehnologică** |  |  |
| **Capacitatea de producție anuală,** *mii lei* |  |  |
| **Cifra de afaceri,** *mii lei* |  |  |
| **Numărul de produse noi sau linii de produse lansate**  |  |  |
| **Durata de implementare a proiectului,** *luni*  |  |  |
| **Ponderea exporturilor în cifra de afaceri,** *%* |  |  |
| **Impact economic și fiscal, mii lei**  |  |  |
| **Locuri de muncă directe menținute/create,** *pers.* |  |  |
| **Locuri de muncă indirecte create (furnizori locali),** *pers.* |  |  |